Hei alle el-innebandyvenner :)

Lørdag 3.november er det klart for cup i Lillestrøm igjen - vi gleder oss!

**KAMPOPPSETT**

Vedlagt finner dere kampoppsettet. Ingen dommere har flere enn 5 kamper, og det er greit med pauser gjennom dagen - både for lag og dommere. Har så godt det lot seg gjøre tatt hensyn til dommere som også er lagledere/trenere. Uerfarne/nye dommere er satt sammen med litt mer erfarne.

Som dere ser så har vi satt opp en bronsefinale og finale i Gruppe B. Dette fordi det kun er 4 lag, og det er litt lite med 3 kamper per lag. Ved å lage en liten finalerunde vil alle lag i Gruppe B få fire kamper.

Spilletid i Gruppe A er 2 x 15 minutter og 2x10 minutter i Gruppe B og C.

Kampoppsett henges opp på alles plasser, så dere trenger ikke å skrive det ut.

**OPPMØTETIDER**

Første kamp starter 10.00. Det vil avholdes lagleder- og sommermøte kl 09.45. Det skal da også settes en jury som behandler eventuelle protester eller andre uregelmessigheter under turneringen. Vårt forslag på jury er følgende:

|  |  |  |
| --- | --- | --- |
| Arrangør | Torunn Østli | LEBK |
| Lagleder | Arild Sem | Sola |
| Lagleder | Eivind Guldseth | Nyborg |
| Lagleder | Kim Edvardsen | Klyve |
| Dommer | Jim Nymoen | BVHIF |

**SERIESPILL NIVÅ 1 OG 2**

Som Jim sendte ut info om i forkant av cupen i Arendal, så vil arrangørklubben spille alle sine hjemmekamper i serien i egen cup. Lillestrøm Eagles har derfor 5 seriekamper på nivå 1 og Lillestrøm Falcons har 3 seriekamper på nivå 2.

I tillegg har vi satt opp tre seriekamper for Nyborg. Sola får også 2 ekstra seriekamper på nivå 2. Dette for å sikre at vi rekker gjennom alle seriekampene i løpet av sesongen.

Alle seriekamper er merket i grått i oppsettet.

**SPILLEREGLER**

Vi følger vedtatte kampregler og spilleregler vedtatt av NBF.

Finalespillet i pulje B: Bronsefinalen og finalen spilles i 2x10minutter. Skulle det stå uavgjort etter ordinær tid, skal det spilles 1 x 5 minutter «sudden death» der første målet vinner. Blir det ikke mål i spilleforlengelsen, skal det avgjøres på straffeslagkonkurranse. Da tas det 3 og 3 straffer. Er det ikke avgjort da, vil det tas 1 og 1 straffe til ett lag bommer.

**PREMIEUTDELING**

Gruppe C er ferdigspilt ca 15.40. Da Elverum har bedt om å få reise rundt klokken 16, så tenker jeg at vi tar premieutdeling i Gruppe C rett etter siste kamp der (15.40).

Gruppe B er ferdig cirka 16.10, og premieutdelingen skjer rett etter finalen er ferdig, slik at Sola kan få starte på den lange veien hjem. Dersom Sola blir lag 3 eller 4 og spiller bronsefinale, så er denne ferdig kl. 15.40. Er da mulig at Sola kan få sine premier og reise hjem rett etter sin siste kamp. Men dette kan vi avtale underveis på lørdagen.

Gruppe A er ferdig rett før klokken 1700 og vi tar premieutdeling der rett etter siste kamp.

Det blir deltagermedaljer til alle og pokaler til de tre beste lagene i hver gruppe :)

**STRØM**

Vi legger opp kontaktpunkter slik at alle får et sted å koble seg på, men dere må selv sørge for skjøteledninger m.m. Kan være lurt å ha med seg skjøteledninger i litt ulike lengder, da det på visse steder i hallen er et lite stykke til nærmeste strømpunkt.

**KIOSK og LODDSALG**

Det vil være åpen kiosk hele dagen med salg av drikke, kaker, vafler, toast og sjokolade. I tillegg kan vi friste med flotte premier i loddsalget. Vi tar cash og VIPPS.

PS: Vi kommer ikke til å servere pølser i år.

**LEVERING AV UTSTYR FREDAG KVELD**

Dersom noen ønsker å levere stoler og annet utstyr fredag kveld, så ber vi om at dette gjøres mellom klokken 18.30 og 20.30. Fint om alle som allerede nå vet at de kommer fredag kveld med stoler sier ifra til meg før fredag morgen, slik at dere ikke risikerer at vi har dratt hjem før dere kommer.

**PARKERING VED ANKOMST**

Når dere ankommer Skedsmohallen skal dere **ikke** kjøre inn på hovedparkeringsplassen. Følg anvisningene på vedlagt kart. Hold musepekeren over de gule boblene inne på kartet og få forklaring på hvor dere skal kjøre. Det er meget viktig at dere **IKKE** blir stående parkert rett utenfor der dere har lesset av. Dette fordi denne plassen skal benyttes av andre arrangementer i LSK-hallen (hallen ved siden av) i løpet av dagen. Når dere er ferdig avlesset, **MÅ** alle biler kjøres tilbake til grusbanen dere ser på kartet.

Har dere spørsmål, er det bare å ta kontakt med meg.

Da gjenstår det bare å ønske velkommen til en hyggelig dag i Fuglabyen :)

**Med sportslig hilsen fra hele gjengen i Lillestrøm El-innebandyklubb**